# Orlando (novel·la)

Orlando (títol original en anglès: Orlando: A Biography) és una novel·la de Virginia Woolf, publicada per primera vegada l'11 d'octubre de 1928. Un animat "divertiment" inspirat en la tumultuosa història familiar de l'amant i amiga íntima de Woolf, la poeta i novel·lista aristòcrata Vita Sackville-West. Podria dir-se que es tracta d'una de les seves novel·les més populars: una història de la literatura anglesa en forma satírica. El llibre descriu les aventures d'un(a) poeta que canvia de sexe d'home a dona i viu durant segles, i que arriba a conèixer les figures clau de la història literària anglesa. Considerat un clàssic feminista, s'ha escrit àmpliament sobre el llibre per part d'estudiosos de l'escriptura de dones i estudis de gènere i transgènere.

## Inspiració

Woolf i Vita Sackville-West eren membres del grup de Bloomsbury, conegut per les seves opinions liberals sobre la sexualitat. Ambdues van iniciar una relació sexual i romàntica que va durar una dècada i va continuar com una amistat molt de temps després. Cal destacar que aquesta inspiració la va confirmar la pròpia Woolf, que va assenyalar en el seu diari la idea d'Orlando el 5 d'octubre de 1927: "I a l'instant els fascinants mecanismes habituals entren a la meva ment: una biografia que començarà l'any 1500 i continuarà fins als nostres dies, anomenada Orlando: Vita, tan sols amb un canvi d'un sexe a l'altre."
Nigel Nicolson, fill de Sackville-West, va escriure: "L'efecte de Vita a Virginia està contingut a Orlando, la carta d'amor més llarga i encantadora de la literatura, en la qual explora Vita, la fa entrar i sortir dels segles, la llança d'un sexe a l'altre, juga amb ella, la vesteix de pells, puntes i maragdes, es burla d'ella, coqueteja amb ella, deixa caure un vel de boira al seu voltant."

## Influència i reconeixement

Orlando va ser un èxit contemporani, tant a nivell crític com financer, i va garantir l'estabilitat financera dels Woolf. En general, no es veia només com literatura elevada sinó com una novel·la de tafaneries sobre Sackville-West. No obstant això, la ressenya del llibre que en va fer The New York Times reconeixia la importància de l'obra com a experiment en noves formes de literatura.
L'obra ha estat objecte de nombrosos escrits acadèmics, incloent el tractament detallat en diverses obres sobre Virginia Woolf.
El títol de la novel·la també ha estat present en alguns sentits per a l'escriptura de dones en general, com una de les obres més famoses d'una autora que tracta directament el tema del gènere. Per exemple, un projecte a la Universitat de Cambridge sobre el la història de l'escriptura femenina a les illes britàniques va rebre el nom del llibre.

## Adaptacions

La novel·la ha estat adaptada diverses vegades, tant al teatre com a la gran pantalla. El 1989, el director Robert Wilson i l'escriptor Darryl Pinckney van col·laborar en una producció teatral amb un sol actor: la versió alemanya va estrenar-se aquell any al Schaubühne am Lehniner Platz de Berlín, amb l'actriu Jutta Lampe; Isabelle Huppert va actuar en la versió en francès, que es va inaugurar al Théâtre Vidy-Lausanne de Lausana (Suïssa) el 1993; la britànica va estrenar-se al Festival Internacional d'Edimburg el 1996, amb Miranda Richardson com a protagonista; i la xinesa va fer el mateix l'any 2009 al Teatre Nacional de Taipei (Taiwan), monologat per Hai-Ming Wei.
Una segona adaptació teatral, de la mà de Sarah Ruhl, es va presentar primera vegada a Evanston (Illinois) el 1998 i es va estrenar a l'Off-Broadway de Nova York dos anys més tard. El 2016 el compositor Peter Aderhold i la llibretista Sharon L. Joyce van estrenar una òpera basada en l'obra l'Staatstheater Braunschweig, el Teatre Estatal de Braunschweig. L'any 2015 es va estrenar a l'Òpera de Sydney (Austràlia), amb Jacqueline McKenzie en el paper protagonista.
També se'n va fer una adaptació cinematogràfica homònima el 1992, dirigida per Sally Potter i protagonitzada per Tilda Swinton, amb Quentin Crisp fent d'Elisabet I d'Anglaterra.

## Notes

* ↑ Vegeu per exemple, Kelley, Alice van Buren. The Novels of Virginia Woolf: Fact and Vision. Chicago: University of Chicago Press, 1973. ISBN 9780226429854. OCLC 794933.
* ↑ Per exemple: Harpman, Jacqueline. Orlanda: roman. París: Éditions Grasset, 1996. ISBN 9782246532118. OCLC 36241484. (publicat en anglès el 1999, ISBN 9781583220115.)
* ↑ Orlando: Women's Writing in the British Isles from the Beginnings to the Present.

## Referències

* ↑ Títol en català a la revista Visat
* ↑ Karbo, Karen. In Praise of Difficult Women: Life Lessons From 29 Heroines Who Dared to Break the Rules, 2018-02-27, p. 194. ISBN 9781426217951. OCLC 1026408838.
* ↑ Blamires, Harry. A Guide to twentieth century literature in English. Londres: Methuen, 1983. ISBN 9780416364507. OCLC 9731959. , pàg. 307
* ↑ «Virginia Woolf's Orlando: The Book as Critic». [Consulta: 7 maig 2016].
* ↑ Chase, Cleveland B. «Mrs. Woolf Explores the "Time" Element in Human Relationships». The New York Times, 21-10-1928 [Consulta: 7 maig 2016]. «[O]nce more Mrs. Woolf has broken with tradition and convention and has set out to explore still another fourth dimension of writing.»
* ↑ «Darryl Pinckney | United Agents» (en anglès). [Consulta: 2 abril 2018].
* ↑ «Maria Nadotti on Robert Wilson's Orlando». [Consulta: 2 abril 2018].
* ↑ Huppert-Wilson: una relació virtuosa (vídeo)
* ↑ «He's not afraid of Virginia Woolf» (en anglès). The Telegraph, 16-08-1996 [Consulta: 2 abril 2018]. «Còpia arxivada». Arxivat de l'original el 2018-01-18. [Consulta: 17 agost 2021].
* ↑ Riding, Alan «Theater Seizes Days or Nights At Edinburgh» (en anglès). The New York Times, 19-08-1996 [Consulta: 2 abril 2018].
* ↑ Orlando, al web de Robert Wilson
* ↑ «Orlando». Chicago Reader, 11-06-1998 [Consulta: 19 desembre 2018]. Arxivat 19 de desembre 2018 a Wayback Machine. «Còpia arxivada». Arxivat de l'original el 2018-12-19. [Consulta: 2 juliol 2019].
* ↑ "Orlando". The New York Times
* ↑ «Orlando, An Opera in Five Centuries, by Aderhold and Joyce». [Consulta: 2 abril 2018].
* ↑ «Orlando» (en anglès). [Consulta: 12 febrer 2018].

## Vegeu també

Altres obres de Virginia Woolf:
* Mrs. Dalloway (1925)
* Al far (1927)
* Una cambra pròpia (1929)
* Les ones (1931)

## Enllaços externs

* Orlando al Projecte Gutenberg d'Austràlia, diversos formats (anglès)